Педагогикалық оқу орындарына қабілетті жастарды қабылдауға баса мән беру керек - Президент
DATE: 12:17, 02 Қыркүйек 2024 | GMT +5
TITLE: Педагогикалық оқу орындарына қабілетті жастарды қабылдауға баса мән беру керек - Президент
URL: https://kaz.inform.kz/news/pedagogikalik-oku-orindarina-kablett-zhastardi-kabildauga-basa-man-beru-kerek-prezident-ed6185/
META: DATE: 12:17, 02 Қыркүйек 2024 | GMT +5
TOTAL WORDS: 146
AUTHOR(S):
TEXT: «Бұдан бөлек, мектептердің жұмысын жақсарту шараларын қолға алған жөн. Мұғалімдердің біліктілігін арттыруға және әлеуметтік мәртебесін көтеруге көңіл бөлген абзал. Ұстаздар – ұлттың зияткерлік қуаты. Олар білімді ұрпақ тәрбиелеу арқылы еліміздің өркендеуіне жол ашады. Үздік оқу бағдарламасы, заманауи мектептер, озық басқару жүйесі болса да, ұстаз білікті болмаса, оның бәрі бекер екені анық. Сондықтан педагогикалық жоғары оқу орындарына талапты, қабілетті жастарды қабылдауға баса мән беру керек. Жалпы бұл бағыттағы жұмыстың беталысы жақсы, оны жалғастыру қажет», - деді Қасым-Жомарт Тоқаев. Президенттің айтуынша, баланы мектепке дайындау мәселесіне айрықша назар аударған жөн. «Мектепке дейінгі тәрбие беру және оқыту ісіне мемлекетпен қатар атааналар да жауапты. Сондықтан мектепке дейінгі білім беру саласында әр балаға бөлінетін қаражат отбасының нақты табысына байланысты болуы керек. Осылайша, біз білім беру жүйесін одан әрі жетілдіру арқылы шын мәнінде мұқтаж азаматтарға көмек көрсетеміз және мемлекеттік қолдаудың ашық болуын қамтамасыз етеміз. Түптеп келгенде, азаматтарымыздың әлеуетін арттырамыз», - деді Мемлекет басшысы
